*Projekts*

LATVIJAS REPUBLIKAS MINISTRU KABINETS

2020. gada \_\_. \_\_\_\_\_\_\_\_ Noteikumi Nr. \_\_

Rīgā (prot. Nr. \_\_ \_\_. §)

**Ministru kabineta noteikumu projekts**

**„Grozījums** **Ministru kabineta 2001.gada 3.aprīļa noteikumos Nr.152 “Darbnespējas lapu izsniegšanas un anulēšanas kārtība””**

*Izdoti saskaņā ar likuma "Par maternitātes un slimības apdrošināšanu"*

*9. un 12.pantu, likuma "Par obligāto sociālo apdrošināšanu pret nelaimes gadījumiem darbā un arodslimībām" 19.panta pirmo daļu un Ārstniecības likuma 53.pantu*

Izdarīt Ministru kabineta 2001.gada 3.aprīļa noteikumos Nr.152 “Darbnespējas lapu izsniegšanas un anulēšanas kārtība” (Latvijas Vēstnesis, 2001, 56. nr.; 2002, 64. nr.; 2003, 167. nr.; 2006, 190. nr.; 2008, 202. nr.; 2009, 118. nr.; 2010, 151. nr.; 2012, 35. nr.; 2013, 134. nr.; 2015, 247. nr.; 2016, 233.nr.; 2017, 171.nr.) grozījumu un papildināt noteikumus ar 26.9 punktu šādā redakcijā:

“26.9 Līdz brīdim, kamēr ir spēkā noteiktie īpašie aizsardzības pasākumi Covid-19 infekcijas skartajām teritorijām atbilstoši Slimību kontroles un profilakses centra tīmekļa vietnē publicētajai informācijai, ārsts vai ārsta palīgs bez personas personīgas apskates un izmeklēšanas personām, kas izglītības iestādē, kuru apmeklē bērni, ārstniecības iestādē vai sociālās aprūpes institūcijā ir nodarbinātas darbos, kuros ir tuvs kontakts ar pakalpojuma saņēmēju, klientu vai pacientu un, kas atgriezušās no tām Covid-19 infekcijas skartajām teritorijām, kurām noteikti īpašie aizsardzības pasākumi, izsniedz darbnespējas lapu līdz 14 dienām, skaitot no dienas, kad persona izbraukusi no skartās teritorijas.”

Ministru prezidents A.K. Kariņš

Veselības ministrs I. Viņķele

Iesniedzējs: Veselības ministrs I. Viņķele

Vīza: Valsts sekretāre D. Mūrmane-Umbraško